BILAG A

RYGEPRØVNING FOR TOBAK OG TOBAKSVARER

Mål

Målet med rygeprøvningen er at indføre en harmoniseret metode til at skelne fabrikerede tobaksvarer (tobak, der er egnet til rygning uden yderligere forarbejdning) henhørende under pos. 2403 fra rå eller ufabrikeret tobak henhørende under pos. 2401. For at kunne skelne mellem fabrikerede tobaksvarer henhørende under pos. 2403 og rå eller ufabrikeret tobak henhørende under pos. 2401 gennemføres en rygeprøvning. Prøvning ved sigtning foretages kun, hvis det ikke er muligt at ryge prøven uden yderligere (industriel) forarbejdning.

Indledning

I forbindelse med underposition 2403 19 betyder »egnet til rygning«, at produktet kan rulles eller fyldes i en cigaretform og brændes med flere drag, eller kan stoppes i en pibe og brændes med flere drag.

Prøvningens princip

Det kan vurderes på flere forskellige måder, om en tobaksprøve kan ryges: ved at rulle med cigaretpapir for at fremstille en »håndrullet« cigaret, ved at fylde tobakken i et cigarethylster eller ved at stoppe den i en pibe. Piben og rullede cigaretter tændes og ryges. Antændelse og rygning evalueres.

Anvendelsesområde

Prøvningen kan anvendes til alle former for tobak eller tobaksvarer, herunder dele af tobaksvarer som f.eks. cigarindlæg. Prøvningen kan være farlig, når tobaksprøven er forurenet (påvirket) af skimmel.

Udstyr

Temperatur- og fugtighedsreguleret kammer til konditionering af prøven (temperatur 22 ± 1 °C og luftfugtighed 60 ± 3 %)

Cigaretruller

Cigaretpapir (længde 70 mm, bredde 37 mm)

Cigarethylster (diameter 7,3 mm, længde 85 mm inkl. filteret)

Lighter

Børste til rengøring af cigaretrulleren

Pibe

Pibestopper

Redskaber til piberengøring

Rygemaskine (ISO 3308)

Prøvningsforberedelse

Prøven blandes grundigt og neddeles om nødvendigt ved hjælp af metoden »coning and quartering«. Hvis prøven er tør (når vandindholdet er mindre end 8 vægtprocent), skal den konditioneres (temperatur 22 ± 1 °C og luftfugtighed 60 ± 3 %) i mindst 48 timer.

Det er ikke tilladt på nogen måde at skære, brække, knuse, formale eller på anden måde at dele prøven.

Prøvningsprocedure

Rens cigaretrulleren og piben.

Piben:

— En passende mængde af prøven (mindst 5,0 g) fyldes i piben op til dennes kant.

— Tobakken i piben tændes ved hjælp af en lighter og stoppes let med pibestopperen. Der tages drag af piben med regelmæssige intervaller på ca. 1 minut.

Cigaretter:

— Cigaretpapir: en passende mængde af prøven anbringes på cigaretpapiret, og papiret med prøven rulles i cylindrisk form.

— Cigaretruller: en passende mængde af prøven (mindst 0,5 g) anbringes i cigaretrulleren, og cigaretten fremstilles i overensstemmelse med instruktionerne til den pågældende cigaretruller.

— De fremstillede cigaretter tændes med lighteren og får lov at gløde, uden at der tages drag (for at brænde overskydende papir). Der tages drag af den enkelte cigaret med regelmæssige intervaller på ca. 30-60 sekunder afhængigt af tobakkens kvalitet. Dragene varer ca. 2 sekunder.

Evaluering af prøvningen (typiske eksempler)

Hvis en af rygeprøvningerne er positiv, kan tobakken ryges (underposition 2403 19).

Rygning af pibe — evaluering af prøvning Rygning af håndrullet cigaret — evaluering af prøvning Rygning af cigaret i hylster — evaluering af prøvning Endelig evaluering Bemærkninger Det kan ikke lade sig gøre at få prøven ned i piben (hele tobaksblade, store stykker af tobaksblade, tobaksstilke osv.) Det kan ikke lade sig gøre at rulle cigaretten (hele tobaksblade, store stykker af tobaksblade, tobaksstilke osv.) Det kan ikke lade sig gøre at fremstille cigaretten (hele tobaksblade, store stykker af tobaksblade, tobaksstilke osv.) Det er ikke muligt at ryge prøven uden yderligere (industriel) forarbejdning Typisk for underposition 2401 10 , 2401 20 og 2401 30 Det kan ikke lade sig gøre at ryge prøven i piben (den stoppede tobak er helt eller næsten uigennemtrængelig for luft, og piben går ud næsten lige efter, at den er blevet tændt) Det kan ikke lade sig gøre at rulle prøven til en cigaret, prøven indeholder ikke tobaksfibre, som kan holde sammen på rullen, der falder fyld ud af cigaretpapiret Prøven blev fyldt i cigarethylsteret, og den fremstillede cigaret blev røget Prøven er egnet til rygning Typisk for tobaksaffald (små flade partikler) — underposition 2403 19 Det er muligt at ryge prøven i piben Prøven blev rullet i cigaretpapiret, og den fremstillede cigaret blev røget Prøven blev fyldt i cigarethylsteret, og den fremstillede cigaret blev røget Prøven er egnet til rygning Typisk for skåren tobak — underposition 2403 19 Det kan ikke lade sig gøre at ryge prøven i piben (den stoppede tobak brænder meget hurtigt, og der afgives en stor mængde varme — piben kan tage skade) Prøven blev rullet i cigaretpapiret, og den fremstillede cigaret blev røget Prøven blev fyldt i cigarethylsteret, og den fremstillede cigaret blev røget Prøven er egnet til rygning Typisk for finskåren tobak — underposition 2403 19 Det er ikke muligt at fylde prøven i piben (prøvepartiklerne er meget hårde) Det kan ikke lade sig gøre at rulle cigaretten (de hårde partikler river hul i cigaretpapiret) Det kan ikke lade sig gøre at fylde cigarethylsteret (de hårde partikler river hul i cigaretpapiret) Det er ikke muligt at ryge prøven uden yderligere (industriel) forarbejdning Typisk for skårne stilke — underposition 2401 30

Det er muligt at rulle nogle prøver (især tobaksaffald) til næsten formløse »ruller«. Hvis disse »ruller« smuldrer, inden de bliver tændt, eller »tobakspartiklerne« falder ud af de tændte »ruller« efter første drag, noteres følgende resultat: »Det kan ikke lade sig gøre at rulle cigaretten«.

Litteratur

ISO 3402 Tobacco and tobacco products — Atmosphere for conditioning and testing.